རང་རྒྱལ་གྱི་ལས་ཁུངས་དང་བྱ་གཞག་ཚན་པའི་ལས་འཁྱུར་ངལ་གསོའི་ལམ་ལུགས་དེ་ལོར་བཙུགས་པ་དང་ལོ་ཡི་ནང་ལས་འཁྱུར་ངལ་གསོ་རྒྱག་མཁན་མི་སྣའི་གཞི་རྩའི་འཚོ་བ་འགན་ལེན་དང་ལས་བྱེད་པའི་དཔུང་ཁག་བརྟན་པོ་ཡོང་རྒྱུའི་ཐད་ནུས་པ་གལ་ཆེན་ཐོན་ཡོད།སྤྱི་ཚོགས་རིང་ལུགས་ཀྱི་ཁྲོམ་རའི་དཔལ་འབྱོར་མ་ལག་འཛུགས་པ་དང་འཕེལ་རྒྱས་འགྲོ་བ་དང་ལྷག་དོན་དུ་ཁེ་ལས་ཀྱི་ལས་བཟོའི་རྒན་གསོའི་འགན་བཅོལ་ལམ་ལུགས་འཛུགས་པ་དང་འཕེལ་རྒྱས་འགྲོ་བ་དང་བསྟུན་ནས་ལས་ཁུངས་དང་བྱ་གཞག་ཚན་པའི་རྒན་གསོའི་འགན་བཅོལ་ལམ་ལུགས་སྒྱུར་བཅོས་བྱ་རྒྱུར་ཆ་རྐྱེན་བཟང་པོ་བཏོད་ཡོད།ཏང་གི་ཚོགས་ཆེན་བཅོ་བརྒྱད་པ་དང་སྐབས་བཅོ་བརྒྱད་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་གསུམ་པའི་ཐོག་ལས་ཁུངས་དང་བྱ་གཞག་ཚན་པའི་རྒན་གསོའི་འགན་བཅོལ་ལམ་ལུགས་སྒྱུར་བཅོས་བྱ་རྒྱུར་སྐུལ་མ་གཏོང་བ་དང་སྤྱི་ཚོགས་འགན་བཅོལ་བཅའ་ཁྲིམས་དང་རྒྱལ་ཁབ་ཀྱིལོ་ལྔ་ཚན་བཅུ་གཉིས་པའིའཆར་འགོད་ཐད་ལའང་དེ་མཚུངས་ཀྱི་གཏན་འབེབས་བཟོས་པ་མ་ཟད།ས་གནས་ཁག་གཅིག་ཏུ་ཚོད་ལྟ་དང་འཚོལ་ཞིབ་བྱས་པ་ཁ་གསལ་བཏོན་ཡོད།ལག་ལེན་གྱི་ཉམས་མྱོང་ཕྱོགས་སྡོམ་དང་ཞིབ་འཇུག་དང་རིག་པས་ཁུངས་སྐྱེལ་གཏིང་ཟབ་བྱེད་པའི་རྨང་གཞིའི་ཐོག་རྒྱལ་སྲིད་སྤྱི་ཁྱབ་ཁང་གིས་རྒྱལ་ཡོངས་ཀྱི་ཁྱབ་ཁོངས་ནང་ལས་ཁུངས་དང་བྱ་གཞག་ཚན་པའི་རྒན་གསོའི་འགན་བཅོལ་ལམ་ལུགས་སྒྱུར་བཅོས་གོམ་པ་གཅིག་མཚུངས་ཀྱིས་བྱ་རྒྱུའི་གཏན་འབེབས་བྱས་པ་དེས་གྲོང་ཁྱེར་དང་གྲོང་གསེབ་ཀྱི་རྒན་གསོའི་འགན་བཅོལ་མ་ལག་འཛུགས་པར་སྤྱི་འདོམས་དང་སྐུལ་མ་གཏོང་རྒྱུར་ཕན་པ་ཡོད་པ་དང་མི་ཤུགས་ཐོན་ཁུངས་ལུགས་མཐུན་ངང་འཁོར་སྐྱོད་དང་བཀོད་སྒྲིག་ཡག་པོ་ཡོང་རྒྱུར་སྐུལ་མ་ཐེབས་ནས་ལས་བཟོ་གཞན་དང་གཅིག་གྱུར་དང་སྤྱི་ཚོགས་ཅན་གྱི་རྒན་གསོའི་འགན་བཅོལ་ལམ་ལུགས་བཙུགས་ཐོག་ཐོབ་ཐང་གི་ཧེ་བག་ཆེ་བའི་འགལ་བ་རིམ་བཞིན་མེད་པ་བཟོ་དགོས།རྩོམ་འགན་པ།རྟ་མགྲིན